
ЕВРАЗИЯ ЭКОНОМИКАЛЫК КОМИССИЯСЫ
КОЛЛЕГИЯ

ЧЕЧИМ

	2023-жылдын «07» февралы
	         № 15
	Москва шаары




Евразия экономикалык комиссиясынын Коллегиясынын 2012-жылдын 16-майындагы № 45 чечимине өзгөртүүлөрдү киргизүү жөнүндө 


2014-жылдын 29-майындагы Евразия экономикалык бирлиги жөнүндө келишимдин 46-беренесине жана Үчүнчү өлкөлөргө карата тарифтик эмес жөнгө салуу чаралары жөнүндө протоколдун (2014-жылдын 29-майындагы Евразия экономикалык бирлиги жөнүндө келишимге № 7 тиркеме) 4 жана 
37-пункттарына ылайык Евразия экономикалык комиссиясынын Коллегиясы чечти:
1. Евразия экономикалык комиссиясынын Коллегиясынын 2012-жылдын 16-майындагы № 45 «Үчүнчү өлкөлөр менен соода-сатыкта тарифтик эмес жөнгө салуунун чаралары колдонулган товарлардын бирдиктүү тизмегине киргизилген айрым товарларды ташып келүүгө, ташып кетүүгө жана транзитине корутундунун (уруксат берүүчү документтин) бирдиктүү формасы жана аны толтуруу боюнча методикалык көрсөтмөлөр жөнүндө» чечимине төмөнкүдөй өзгөртүүлөр киргизилсин:
а) 2-пунктта «чечимине № 3 – 12, 15 – 21 тиркемелер» деген сөздөр «чечими» деген сөз менен алмаштырылсын;
б) көрсөтүлгөн Чечим менен бекитилген үчүнчү өлкөлөр менен соода-сатыкта тарифтик эмес жөнгө салуунун чаралары колдонулган товарлардын бирдиктүү тизмегине киргизилген айрым товарларды ташып келүүгө, ташып кетүүгө жана транзитине корутундунун (уруксат берүүчү документтин) бирдиктүү формасын толтуруу боюнча методикалык көрсөтмөлөрдө:
7-пункт «, ушул методикалык көрсөтмөлөрдүн 17-пунктунун экинчи абзацын эске алуу менен» деген сөздөр менен толукталсын;
17-пункт төмөнкүдөй мазмундагы абзац менен толукталсын:
«Эгерде келишимде (контрактта) бир нече баруучу (жиберүүчү) өлкө каралган болсо, сабында «Келишимдин (контракттын) шарттарына ылайык» деген жазуу жазылат. Эгерде көрсөтүлгөн өлкөлөр Европа бирлигинин өлкөлөрүнө кирсе, сабында «ЕБ өлкөлөрү» деген жазуу жазылат.». 

